Населеныя пункты сучаснага Соснаўскага сельсавета былі аднесены да Ляскавіцкай воласці: вёскі і маёнткі Баянічы і Жывунь, с. Загалле, хутары Барыкоў, Жалы і іншыя. Мястэчка Урэчча ўваходзіла ў склад Горкаўскай воласці. Да Слуцкага павета адышлі вёскі Дарасінскага сельсавета — Дарасіно, Замошша і іншыя, да Мазырскага ў склад Камаровіцкай воласці ўвайшлі населеныя пункты сучаснага М. Гарадзяціцкага сельсавета.